Gallup në çdo aspekt të jetës amerikane
Në SHBA anketat kanë ndikuar në ushqimet dhe pijet që serviren, makinat që përdorin dhe filmat që shohin amerikanët
Anktetat bazohen në një cikël intervistash dhe pyetjesh të shkruara për të identifikuar bindjet e njerëzve, qëndrimet e tyre ndaj një çështjeje të caktuar dhe reagimet që priten prej tyre. Për shembull në Shtetet e Bashkuara anketat kanë ndikuar në menunë që ofrohet në restorante, listën e pijeve, makinat që ngasin amerikanët, filmat që shohin dhe shërbimet që u ofrohen: Ajo që është interesante për anketat është se njerëzit besojnë në rezultatet e tyre, por nuk besojnë gjithmonë në metodologjinë e anketave. Njerëzit shpesh habiten kur mësojnë se mendimet e një mijë të anketuarve përdoren për të përfaqësuar opinionin e gjithë amerikanëve. Anketat e para zhvilloheshin duke folur drejpërdrejt me personin. Anketuesit shkonin shtëpi më shtëpi në të gjithë vendin. Kjo ishte metoda standarde e intervistave për afro 50 vjet, duke filluar që nga viti 1935. Që nga fillimi intervistat përfshinin një gamë të gjerë temash, që nga sjelljet, morali e deri tek debatet mbi politikat shtetërore. Për shembull: A ishte e hijshme që gratë të vishnin pantallona të shkurtra në publik në vitin 1939? Sa e pranueshme ishte që burrat të dilnin pa kanotjere në plazh? A e konsideronin amerikanët me vend që një grua e martuar të punonte, nëse i shoqi merrte mjaft për të përballuar familjen financiarisht? Anketat në vende të tjera, veçanërisht në Afrikë, Lindjen e Mesme ose në Azinë e Jugut vazhdojnë të zhvillohen me kontakte direkte. Një nga ekspertët e jashtëm të Gallupit është nënpresidenti i kompanisë Google, Vinton Cerf. Ai thotë se mënyra si operon organizata Gallup në të ardhmen do të varet në masë të madhe nga operacionet dixhitale: Vizioni i zotit Clifton për të ardhmen e Gallupit i ngjan një filmi fantastiko-shkencor. Synimi përfundimtar i Gallupit është të krijohet një regjistër i opinionit global që mund të ndihmojë për t’i dhënë formë botës bazuar në vullnetin e gjithë njerëzimit.